Diari Oficial de la Generalitat Valenciana


Sumari del DOGV 4076, del 31-08-2001 (2001/7828)

Rotlle d'apel·lació número 2/2001. Cèdula de notificació.
---------------------------------------------------------

### Dades del document

Número de DOGV
:   4076

Data del DOGV
:   31-08-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/7828


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 2/2001. Cèdula de notificació. [2001/F7828]
  
La Secció Sisena de l'Audiència Provincial de València ha dictat, en el rotlle d'apel·lació número 2/2001, la sentència que té l'encapçalament i la part dispositiva següents:
  
Audiència Provincial de València
  
Secció Sisena de Suport
  
- Presidenta: Begoña Solaz Roldán
  
- Magistrades:
  
· Concepción Ceres Montes
  
· Carmen Ferrer Tárrega
  
València, 14 de maig de 2001
  
La Secció de Suport de la Secció Sisena de l'Audiència Provincial de València, integrada per les magistrades referenciades més amunt, ha vist i examinat aquest rotlle d'apel·lació civil número 2/2001, que prové del judici de menor quantia número 236/2000 del Jutjat de Primera Instància número 1 de València, en què han sigut parts, com a apel·lant, la senyora Susana María Mendoza Garrido, representada per la procuradora Rosario Arroyo Cabria i assistida pel lletrat Miguel Romá Sáez, i com a apel·lada, la mercantil Confecciones Nalo, SA, representada per la procuradora Rocío Calatayud Barona i assistida pel lletrat Javier Martí Gómez-Lechón en substitució d'Aranzazu Calatayud Barona. N'és ponent la magistrada Carmen Ferrer Tárrega.
  
Decisió
  
Que estimem en part el recurs d'apel·lació interposat per la procuradora Rosario Arroyo Cabria, en nom i representació de la senyora Susana María Mendoza Garrido, i hem de revocar i revoquem la sentència de data 18 d'octubre de 2000, dictada pel Jutjat de Primera Instància número 1 de València, en el judici de menor quantia número 236/2000, en el sentit que no pertoca l'especial imposició de les costes processals causades en primera instància i que cal condemnar les demandades al pagament dels interessos legals de l'article 921 de la Llei d'Enjudiciament Civil i no dels interessos moratoris dels articles 1.101 i 1.108 del Codi Civil.
  
I hem de confirmar i confirmem tots els restants pronunciaments continguts en la decisió de la sentència recorreguda.
  
No pertoca la imposició de les costes processals ni en primera instància ni en aquesta alçada.
  
Notifiqueu la present resolució a les parts en la forma prevista en l'article 248.4 de la Llei Orgànica del Poder Judicial.
  
Deduïu testimonis d'aquesta resolució, que es portaran al rotlle i judici esmentats, i retorneu les actuacions originals al jutjat de procedència perquè se'n prenga coneixement i la resta d'efectes, amb justificant de recepció.
  
Aquesta és la nostra sentència, que pronunciem, manem i firmem.
  
No s'hi pot interposar el recurs de cassació.
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, Distribuciones Doman, SL.